b'\n_START_ARTICLE_\nPapara (plat)\n_START_SECTION_\nEtimologia\n_START_PARAGRAPH_\nL\'etim\xc3\xb2leg turc Sevan Ni\xc5\x9fanyan estableix que no se sap del cert si la paraula ha passat del turc al grec o viceversa.\n_START_SECTION_\nVarietats\n_START_PARAGRAPH_\nPapara \xc3\xa9s un menjar senzill que es fa a manera de sopa o guisat, depenent del gust. En la versi\xc3\xb3 de plat fort se l\'enriqueix amb ingredients com carn picada, salsa de iogurt i de tom\xc3\xa0quet. La recepta tamb\xc3\xa9 inclou cebes i verdures. \xc3\x89s similar al plat turc denominat tirit.\n_START_SECTION_\nEn la cultura popular\n_START_PARAGRAPH_\nEl papara \xc3\xa9s conegut pel fet de ser un plat econ\xc3\xb2mic destinat a aprofitar els pans durs. En la seva versi\xc3\xb3 de sopa, sense esp\xc3\xa8cies, i de vegades amb llet en comptes de brou, \xc3\xa9s un menjar lleuger per als malalts._NEWLINE_Com que la versi\xc3\xb3 de sopa \xc3\xa9s m\xc3\xa9s aviat ins\xc3\xadpida, en turc existeix el refrany "papara yemek" (literalment, menjar papara) que significa ser renyat.'